Falske nakenfoto-linker får skylden
Det melder nyhetsbyrået AFP. Årsaken skal være at flere newzealendere trykket en link som de trodde skulle ha ført til de hackede nakenbildene av kjendisdamene.Linken førte derimot til et program som satte i gang et lammende anslag mot nettet til den største telekommunikasjonsleverandøren i landet. Først i dag, to dager etter angrepet, er nettet til mer enn 600.000 brukere oppe og går igjen.Det var tidligere denne uken Apple sendte ut en uttalelse etter at 100 kjendiser skal ha fått iCloud-kontoene sine hacket for nakenbilder, skriver Business Insider. Dusinvis av bilder ble lagt ut på anonyme sider som AnonIB og 4chan forrige helg. Det finnes en rekke teorier om hvordan dette har skjedd, men den mest fremtredende teorien antyder at hackere har brukt lang tid på å komme seg inn på kontoene til kjendisene.Listen over kvinnene som fikk bildene sine delt på Internett inkluderer også navn som sangeren Ariana Grande og modellen Kate Upton. Datasikkerhetseksperter i firmaet Trend Micro advarte kort før angrepet var et faktum om at folk ikke skulle klikke på linken som newzealandere trodde skulle føre dem til nakenbildene som tidligere i uken ble stjålet under et angrep mot nettskyen ICloud.En tweet som tilbød leseren å se en video av et av ofrene for nakenfototyveriene, Hunger Games stjernen Jennifer Lawrence, førte nemlig til at brukeren lastet ned et program som angrep nettet. Landets myndigheter sier ifølge nyhetsbyrået at de ikke vet hvor angrepet kom fra utover at det kom utenfor New Zealands grenser.I tillegg til at politiet jobber med saken, er også FBI koblet inn i etterforskningen av ICloud-angrepet. De skrev i en melding tirsdag at de «er kjent med påstander som gjelder datainntrenging og ulovlig lekkasje av materiale som angår høyt profilerte personer, og vil nå se på saken.»
Newzealendere som ville se hackede nakenbilder av kjendiser som Rihanna og Hunger Games stjernen Jennifer Lawrence får skylden etter at New Zealands internett krasjet før helgen.